ગયા અઠવાડિયે વિતી ગયેલા વિશ્વ પૃથ્વી દિને ગૂગલ અર્થના નવા વર્ઝનને એક વર્ષ પૂરું થઈ ગયું. તમે જાણતા હશો કે અગાઉ ગૂગલ અર્થ પ્રોગ્રામ આપણે ડેસ્કટોપમાં ડાઉનલોડ કરીને તેનો ઉપયોગ કરવો પડતો હતો. પરંતુ હવે તેમાં મોટા ફેરફારો સાથે તેનું વેબ, એન્ડ્રોઇડ તથા આઇઓએસ વર્ઝન લોન્ચ થઈ ગયું છે. જેની મદદથી અગાઉના વર્ઝન કરતાં હવે ઘણી વધુ સહેલાઇથી આપણે ઘેર બેઠાં આખી દુનિયા ખૂંદી શકીએ છીએ. આ એક વર્ષમાં લોકોએ ગૂગલ અર્થ પર શું શું સર્ચ કર્યું તેની રસપ્રદ વિગતો બહાર આવી છે. જો તમે હજી ગૂગલ અર્થનો પૂરો લાભ લેવાનું શરૂ ન કર્યું હોય તો આમાંથી પ્રેરણા મેળવી શકો છો!